**ՀԱՄԱՅՆՔԻ ՂԵԿԱՎԱՐ ՆԵՐՍԵՍ ՇԱԴՈՒՆՑԻ ՇՆՈՐՀԱՎՈՐԱԿԱՆ ՈՒՂԵՐՁԸ ԿԱՆԱՆՑ ՏՈՆԻ ԱՌԹԻՎ**

Սիրելի՛ հայուհիներ.

Շնորհավորում եմ ձեզ այս գեղեցիկ տոնի առթիվ, մաղթում կանացի երջանկություն, սեր, ջերմություն և լիակատար ներդաշնակություն կյանքում:

Գարնանամուտը ինքնին հրաշալի երևույթ է՝ բնության զարթոնքը: Այն ավելի է հմայք ստանում, երբ մեծարում ենք մեր մայրերին, քույրերին, կանանց ու աղջիկներին: Հայուհին բոլոր դարերում կանգնել է հայորդու կողքին, սատարել նրան, ուժ տվել, անհրաժեշտության դեպքում անգամ մարտի ելել նրա հետ: Ձեզանով է հավերժանում հայկական օջախի ծուխը, ամուր հիմքերի վրա կանգնում մեր ավանդական ընտանիքները, իսկ մեր զավակները դաստիարակվում հայեցի:

Կրկին անգամ շնորհավորում եմ գարնանային այս պայծառ տոնի առթիվ, առողջ եղե՛ք, սիրված եղե՛ք, շարունակե՛ք ձեր հոգատարությամբ և նվիրվածությամբ նպաստել ձեր ընտանիքների բարօրությանը: